Kamperhamrane

Kamperhamrane er et fjellpass i Sunndal innerst i Stryn i Sogn og Fjordane. Navnet viser også til den gamle ferdselsvegen over fjellet til Gudbrandsdalen via dette fjellpasset.

Ruta er en av de eldste ferdselsvegene mellom Vest- og Øst-Norge."Strynefjellsvegen - drifteveg over kamperhamrane og Raudalen" Sogn og Fjordane fylkesleksikon, NRK.no Vegen ble brukt av vestlendingene for å frakte husdyr, salt og fisk til Gudbrandsdalen og videre østover. Særlig var de store Fjordingsmarkedene i Lom og Skjåk viktige reisemål. Gudbrandsdølene dro motsatt vei for selge tjære, bek, kopper og kar.

Opp det bratteste skaret over Kamperhamrane er det oppmurte steintrapper, i alt  trinn. Steintrappene over Kamperhamrane er ikke datert, men er etter all sannsynlighet flere hundre år gamle. Trappene ble restaurert av sherpaer fra Nepal i 2013, noe som gjør turen overkommelig for dagens turgåere.Bles nytt liv i gamal drifteveg Artikkel på NRK.no, 26. aug. 2013

Kamperhamrane er en del av satsingen «Historiske vandreruter», som er et samarbeid mellom Den Norske Turistforening og Riksantikvaren i Friluftslivets år.

 Referanser 

 Eksterne lenker 
 Om Historiske vandreruter på nettsidene til Riksantikvaren
 Historiske vandreruter på UT.no

Kategori:Fjellpass i Norge
Kategori:Stryns geografi
Kategori:Kulturminner i Vestland
Kategori:Kulturminner i Skjåk